Politivennen, 1798-01-01
J Filadelfia. *) Aldrig kan en Torvedag nogensteds være saa skjøn; Her er Mangfoldighed af Levnetsmidler, og af Flidens Frembringelser, Orden i Falbydernes Steder, Redelighed og Stilhed ved Salget. *) See bemeldte Bog S. 204 o. f. J Kjøbenhavn. *) Man maae lægge Mærke til, at Kjøbenhavn, til billig Fordel for Stadens forskjellige Kræmmere, intet Krammarked har. Men Torvedage for Fødevare have vi trods nogen. Rigtig nok har vi ikke den Mangfoldighed af Fødevare, som vi vilde faae, hvis disse ogsaa kom herover fra Skaane, eller hvis der holdtes over Anordningerne mod Landprang og Forprang; men dette er et godt Middel mod Kræsenhed og Svælgeri. Falbyderne lade vi som Frihedselskere køre omkring hvor de vil. Stilhed ansee vi ej for en Dyd; der maae være Liv i Folk. J Filad. En af de væsentlige Skjønheder, ved et Torv findes her, Renlighed med Varerne og hos Sælgerne. J Kjøbenh. Renlighed! Nu, optrukne af en Mødding ere vore Sælgere just ikke. Man maae ligne det man omgaaes, er et *) See med eders egne Øjne. gammelt Ordsprog. Maaskee man ogsaa der, ligesaavel som her, kunde træffe paa den Sælgekærling der tørrer Sveden af sig paa den Klud, hvori hun tilvøjer Folk sine Kirsebær. J Filad. Selv Kjød; der ellers overalt seer ækelt ud, gjør her det behageligste Jndtryk paa Øjet. J Kjøbenh. Nu, nu, det Kjød der holder paa Torvet her gjør ikke saa daarligt Jndtryk. Og det som man hverdag seer i Slagterboderne ikke heller; og er Slagternes Udseende ikke altid for reent, saa erstattes dette ofte ved den Tobaksrøg, hvormed de jage Fluerne fra Kjødet. J Filad. De Kvindfolk, der bringe Fødevare ind fra. Landet, ere alle anstændig klædte. Frugter og Grønsager ere alle fordelte i nydelige Kurve. J Kjøbenh. Vore Valdbyerinder og Amagerinder ere ikke blot anstændig klædte, men endogsaa originalt. Kartøfler og Kaal o. s. v. skrubber og skyller de endog midt paa Fortogene, hvorved deres Renlighed uimodsigeligen bevises. J Filad. Den fremmede Tilskuer, kan slet ikke blive mæt af, at see den Mængde Mennesker af begge Kjøn, som mylrer omkring uden at støde hinanden, uden Støj og uden Skælden. Man skulde sige, at det var et Torv, fuldt af Brødre, en Sammenkomst af et filosofisk Folk, og den stille Pytagors Lærlinger; saa uafbrudt hersker Stilheden midt under denne Mylren. J Kjøbenh. I denne Post maae jeg tilstaae, at vi staae lidt tilbage; vore Folkestimler ere intet mindre end broderlige, og alletider støjende. Dette synes imidlertid at være en Natursejl hos Nationen, (og altsaa undskyldelig), da selv Kommissarer og Vægtere ikke uden støjende og skraalende kunne forrette deres Ærende. J Filad. Dette Folks Alvorlighed og Orden strækker sig, endog til de Sælgendes Vogne og Heste, der efterhaanden som de ankomme opstilles i Rader i Nabogaderne. J Kjøbenh. At vi endog uden Anordninghar noget lignende, kan man hver Torvedag see i de snevre Gader, Fridriksberg og Vestergade, hvor Passagen er færdig at spærres ved de mange Bøndervogne, der holde i Rendestenene, paa Fortogne og paa Kørebroen selv. J Filad. Der høres ingen Klammeri mellem Vognmænd og Dragere. J Kjøbenh. Slige Klammerier ere ogsaa temmelig sjældne hos os, da Dragerne søge Fortoget, og Vognmændene endnu ikke ere faldne paa at anmasse sig det. J Filad. Der sees ingen Junkere komme jagende i stærk Trav eller Gallop igjennem Gaderne. J Kjøbenh. Stærk Køren og Riden er ogsaa forbudt hos os, og det med god Grund, da de Overkørtes Tal ikke er ringe imellem Aar og Dag. Desuagtet gaaer det alt hvad Tøjet kan holde. Men hvad skal vel et Politi gjøre, naar Folk ikke vil følge Anordningerne? J Filad. To Politiskrivere gaae omkring og give Agt paa Fødevarerne; gætte de, at et Pund Smør f. Ex. ikke har den rette Vægt, saa veje de det strax, og giver det til de Fattige, hvis det er for let. J Kjøbenh. Saa inkvisitorisk er vort Politi ikke. Folk kan jo klage. Jomænd! skulde de Fattige have alt det Smør o. s. v. som vejes slet eller er forfalsket, saa blev der kun lidet tilovers for de Rige. Man vil ved denne Sammenligning see, at vi staae i ligesaa mange Dele frem som tilbage for de saa forroste Filadelfere.